               AN COIMISIÚN EORPACH
            An Bhruiséil,20.6.2022
            COM(2022) 290 final
            2022/0190(NLE)

            Togra le haghaidh
            CINNEADH ÓN gCOMHAIRLE
            maidir leis an seasamh a bheidh le glacadh thar ceann an Aontais Eorpaigh sa Lárchoimisiún um Loingseoireacht ar an Réin maidir le glacadh an Rialacháin athbhreithnithe maidir le Pearsanra i mbun Loingseoireachta ar an Réin (RPN)

               MEABHRÁN MÍNIÚCHÁIN

               1.Ábhar an togra

               Baineann an togra seo le cinneadh lena mbunaítear an seasamh a bheidh le glacadh thar ceann an Aontais a mhéid a bhaineann le rún a bheidh le glacadh ag an Lárchoimisiún um Loingseoireacht ar an Réin (CCNR) sna míonna amach romhainn trí nós imeachta i scríbhinn, maidir leis an dréacht‑Rialachán maidir le Pearsanra i mbun Loingseoireachta ar an Réin (RPN). Tá athbhreithniú á dhéanamh ar RPN chun Treoir (AE) 2017/2397 ó Pharlaimint na hEorpa agus ón gComhairle an 12 Nollaig 2017 maidir le cáilíochtaí gairmiúla sa loingseoireacht intíre a aithint agus lena n‑aisghairtear Treoir 91/672/CEE agus Treoir 96/50/CE ón gComhairle
                  1
                a chur san áireamh.

               2.Comhthéacs an togra

               2.1.CCNR

               Is eagraíocht idirnáisiúnta é CCNR a bhfuil inniúlachtaí rialála aige maidir le cúrsaí loingseoireachta intíre ar an Réin. Tá ceithre Bhallstát de chuid an Aontais (an Bheilg, an Fhrainc, an Ghearmáin agus an Ísiltír) agus an Eilvéis ina bpáirtithe in CCNR.

               Leis an gCoinbhinsiún Athbhreithnithe maidir le Loingseoireacht ar an Réin, a síníodh an 17 Deireadh Fómhair 1868 in Mannheim, sainítear an creat dlíthiúil lena rialaítear úsáid na Réine mar uiscebhealach intíre le haghaidh loingseoireachta agus leagtar síos cumhachtaí CCNR. An leagan den Choinbhinsiún is infheidhme faoi láthair, is toradh é ar Choinbhinsiún lena leasaítear an Coinbhinsiún Athbhreithnithe maidir le Loingseoireacht ar an Réin, a glacadh an 20 Samhain 1963, agus a tháinig i bhfeidhm an 14 Aibreán 1967.

               Faoin gcreat sin, tá roinnt Rialachán glactha ag CCNR. Is é an Rialachán maidir le Pearsanra i mbun Loingseoireachta ar an Réin (RPN) an gníomh dlí lena gcumhdaítear ceanglais a bhaineann leis an bhfoireann.

               Reáchtáiltear cruinnithe iomlánacha dhá uair sa bhliain. Ionadaithe ar Bhallstáit CCNR a dhéanann freastal orthu. Is é an cruinniú iomlánach comhlacht cinnteoireachta CCNR. Is ann a ghlactar rúin ón Lárchoimisiún agus a dhéantar rialacháin theicniúla an Lárchoimisiúin a chur in oiriúint agus a leasú. Tá vóta amháin ag gach Ballstát CCNR, agus is d'aon toil a dhéantar na cinntí.  Ar bhonn eisceachtúil, is féidir cinntí a ghlacadh trí nós imeachta i scríbhinn, d’aon toil freisin. Tá na rúin ceangailteach ó thaobh dlí. Níl an tAontas ina chomhalta de CCNR.

               2.2.An gníomh atá beartaithe ag CCNR

               Sna míonna amach romhainn, glacfaidh CCNR rún chun an RPN a leasú, arb é an rialachán teicniúil é lena gcumhdaítear ceanglais a bhaineann leis an bhfoireann. I gCoinbhinsiún Mannheim an 17 Deireadh Fómhair 1868, leagtar síos ceangailteacht RPN ar chomhaltaí CCNR. Is gá an leasú a dhéanamh d’fhonn Treoir (AE) 2017/2397 a chur san áireamh. Cé nach dtagann na ceanglais ar bhaill den fhoireann atá i mbun loingseoireachta ar abhainn na Réine laistigh de raon feidhme Threoracha 91/672/CEE agus 96/50/CE, is le Treoir 2017/2397 a leathnaítear cur i bhfeidhm a rialacha maidir le habhainn na Réine
                  2
               .

               Is é seo a leanas atá in Airteagal 10(2) de Threoir (AE) 2017/2397:

               ‘2. Aon teastas cáilíochta, leabhar taifid seirbhíse nó logleabhar a eisítear i gcomhréir leis na Rialacháin maidir le Pearsanra i mbun Loingseoireachta ar an Réin, lena leagtar síos ceanglais atá comhionann leo siúd atá sa Treoir seo, beidh siad bailí ar uiscebhealaí intíre uile an Aontais. Más tríú tír a d’eisigh na teastais sin, na leabhair taifid seirbhíse sin agus na logleabhair sin, beidh siad bailí ar uiscebhealaí intíre uile an Aontais ar choinníoll go n‑aithníonn an tríú tír sin, laistigh dá dlínse, doiciméid de chuid an Aontais a eisítear de bhun na Treorach seo.’

               Dá bhrí sin, ceanglaítear le hAirteagal 10(2) den Treoir seo, i gcás aon teastais cáilíochta, aon leabhair taifid seirbhíse nó aon logleabhar a eisítear i gcomhréir le RPN, nach mór do RPN ceanglais atá comhionann leis na ceanglais atá sa Treoir a leagan síos chun go mbeidh siad bailí ar uiscebhealaí intíre an Aontais. Chun go mbeidh na doiciméid maidir leis an Réin a eisíodh tar éis an 17 Eanáir 2022 bailí san Aontas, ní mór RPN a athbhreithniú dá réir sin.

               Is iad na coistí agus na meithleacha a ullmhaíonn na rúin. Is faoi chúram Choiste CCNR um Shaincheisteanna Sóisialta, um Fhostaíocht agus um Oiliúint Ghairmiúil (STF) agus faoina mheitheal um shaincheisteanna sóisialta, fostaíocht agus gairmoiliúint (STF/G) atá na cáilíochtaí gairmiúla. Mar thoradh ar an bpáipéar leathoifigiúil ón gCoimisiún a luaitear thíos, bhunaigh CCNR ‘Tascfhórsa RPN’ chun an chéad dréacht a athbhreithniú.

               Cuireadh tús leis an obair ar an athbhreithniú i mí an Mheithimh 2018. Bhí aghaidh tugtha ar an ábhar seo agus bhíothas in ann teacht ar chomhaontú ar leibhéal CCNR trí na cruinnithe teicniúla seo a leanas:

               ·Cruinnithe STF/G (22/03/2018, 06/09/2018, 22‑23/01/2019, 21/02/2019,19/03/2019, 09/05/2019, 10‑11/09/2019, 9/10/2019, 06‑07/11/2019);

               ·Cruinnithe STF (21/03/2018, 19/03/2019, 10/10/2019);

               ·Seisiún iomlánach CCNR (07/06/2018, 04/12/2019);

               An 22 Deireadh Fómhair 2020, chuir an Coimisiún páipéar leathoifigiúil faoi bhráid na Comhairle d’fhonn seasamh an Aontais a bhunú, le linn chruinniú Mheitheal SFT CCNR an 5 Samhain 2020 agus seisiún iomlánach CCNR an 3 Nollaig 2020, maidir leis an gcéad leagan de RPN a cuireadh faoi bhráid an Choimisiúin an 20 Nollaig 2019.  Léiríodh ábhair imní le roinnt forálacha sa chéad dréachtleagan go raibh siad ar neamhréir leis na forálacha a leagtar síos i dTreoir (AE) 2017/2397 nó nach raibh siad comhionann leo.  Níor ghlac an Chomhairle seasamh agus tharraing CCNR siar glacadh RPN ón gclár oibre ag an dá chruinniú thuasluaite. Tar éis sraith cruinnithe ar an leibhéal teicniúil idir seirbhísí an Choimisiúin agus CCNR agus tar éis roinnt malartuithe de thograí téacs, thíolaic CCNR an 31 Márta 2022 an ceathrú leagan de dhréacht‑athbhreithniú RPN. Is é ábhar an togra seo an ceathrú leagan sin, faoi réir leasuithe sonracha arna moladh ag an gCoimisiún.

               3.An seasamh atá le glacadh thar ceann an Aontais

               Tá gá le cinneadh lena mbunaítear an seasamh thar ceann an Aontais ar bhonn Airteagal 218(9) CFAE ós rud é go dtagann an t‑ábhar faoi inniúlacht sheachtrach eisiach an Aontais de bhua an choir dheireanaigh d’Airteagal 3(2) CFAE, ós rud é go ndéantar na hábhair a chumhdaítear faoi RPN a rialáil i ndlí an Aontais leis na forálacha comhchuibhithe atá i dTreoracha (AE) 2017/2397, 2008/68/CE
                  3
                agus 2005/36/CE
                  4
               .

               Is é an seasamh atá beartaithe ag an Aontas tacú le glacadh leagan leasaithe den RPN (féach an Iarscríbhinn). Measann an Coimisiún go bhfuil gá le modhnuithe ar thogra CCNR a tíolacadh an 31 Márta 2022 ar an gcúis seo a leanas:

               In Airteagal 10(2) de Threoir (AE) 2017/2397, glactar leis go bhfuil cómhaireachtáil ann idir creat dlíthiúil an Aontais agus creat dlíthiúil CCNR trína shonrú go bhfuil teastais cháilíochta, leabhair taifid seirbhíse agus logleabhair arna n‑eisiúint i gcomhréir le RPN, lena leagtar síos ceanglais atá comhionann le ceanglais na Treorach, bailí ar uiscebhealaí intíre an Aontais.

               Mar sin féin, níor cheart neamhspleáchas dhlí an Aontais Eorpaigh, arb é an t‑aon fhoinse bhailíochta do dhoiciméid de chuid an Aontais amhail teastais cháilíochta de chuid an Aontais, a chur i mbaol. Go háirithe, ba cheart dó a bheith soiléir, maidir le huiscebhealaí intíre an Aontais, nach bhfuil aon inniúlacht ag CCNR rialáil a dhéanamh trí bhíthin ábhair RPN a bhaineann le bailíocht doiciméid an Aontais toisc nach féidir le RPN ach ceanglais a leagan síos maidir le doiciméid na Réine (amhail paitinní Réine).

               Thairis sin, éilíonn forálacha idirthréimhseacha RPN modhnuithe chun lán‑chomhoiriúnacht le forálacha Threoir (AE) 2017/2397 a áirithiú.

               4.Bunús dlí

               4.1.Bunús dlí don nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’.

               Tá feidhm ag Airteagal 218(9) CFAE gan beann ar cé acu atá an tAontas ina chomhalta den chomhlacht nó ina pháirtí sa chomhaontú, nó nach bhfuil
                  5
               .

               Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist.

               4.1.2.Feidhm maidir leis an gcás seo

               Is eagraíocht idirnáisiúnta é CCNR. Gníomh a bhfuil éifeachtaí dlíthiúla leis atá sa ghníomh a n‑iarrtar ar CCNR é a ghlacadh. D'fhéadfadh an gníomh atá beartaithe tionchar cinntitheach a bheith aige ar ábhar reachtaíocht an Aontais, eadhon Treoir (AE) 2017/2397. Is amhlaidh atá toisc go ndéantar tagairt shonrach i dTreoir (AE) 2017/2397 do theastais cháilíochta, do leabhair taifid seirbhíse nó do logleabhair a eisítear i gcomhréir leis na Rialacháin maidir le Pearsanra i mbun Loingseoireachta ar an Réin.

               Dá bhrí sin, tá sé riachtanach an seasamh a leagan síos atá le glacadh thar ceann an Aontais laistigh de CCNR maidir le RPN leasaithe a ghlacadh. Is é Airteagal 218(9) CFAE bunús dlí nós imeachta an chinnidh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach le haghaidh cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm theagmhasach nó mar chomhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh‑chomhpháirte.

               4.2.2.Feidhm maidir leis an gcás seo

               Baineann príomhchuspóir agus ábhar na ngníomhartha atá beartaithe leis an gcomhbheartas iompair.

               Dá bhrí sin, is é Airteagal 91(1) CFAE bunús substainteach dlí an chinnidh atá beartaithe.

               4.3.Conclúid

               Ba cheart Airteagal 91(1) CFAE, i gcomhar le hAirteagal 218(9) CFAE, a bheith mar bhunús dlí don chinneadh atá beartaithe.

               2022/0190 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh a bheidh le glacadh thar ceann an Aontais Eorpaigh sa Lárchoimisiún um Loingseoireacht ar an Réin maidir le glacadh an Rialacháin athbhreithnithe maidir le Pearsanra i mbun Loingseoireachta ar an Réin (RPN)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91(1), i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)An Coinbhinsiún Athbhreithnithe maidir le Loingseoireacht ar an Réin an 17 Deireadh Fómhair 1868, a leasaíodh leis an gCoinbhinsiún lena leasaítear an Coinbhinsiún Athbhreithnithe maidir le Loingseoireacht ar an Réin, a glacadh an 20 Samhain 1963, tháinig sé i bhfeidhm an 14 Aibreán 1967.

               (2)De bhun Airteagal 17 den Choinbhinsiún, féadfaidh an Lárchoimisiún um Loingseoireacht ar an Réin (CCNR) ceanglais a ghlacadh i réimse na gcáilíochtaí gairmiúla.

               (3)Tá sé beartaithe go nglacfaidh CCNR, sna míonna amach romhainn, rún trí nós imeachta i scríbhinn lena leasófar an Rialachán maidir le Pearsanra i mbun Loingseoireachta ar an Réin (RPN) chun Treoir (AE) 2017/2397 ó Pharlaimint na hEorpa agus ón gComhairle
                  6
                a chur san áireamh. Chun go mbeidh an teastas cáilíochta, an leabhar taifid seirbhíse nó an logleabhar, a eisítear i gcomhréir leis an Rialachán sin, bailí ar uiscebhealaí intíre an Aontais, ní mór do RPN ceanglais atá comhionann leis na ceanglais atá sa Treoir a leagan síos.

               (4)Cé go nglactar le Treoir (AE) 2017/2397 leis go bhfuil cómhaireachtáil ann idir creat dlíthiúil an Aontais agus creat dlíthiúil CCNR níor cheart neamhspleáchas dhlí an Aontais a chur i mbaol.  Dá bhrí sin, tá feidhm ag forálacha RPN gan dochar do chur i bhfeidhm Threoir (AE) 2017/2397 i gcás ina leagtar síos leis ceanglais maidir leis an ábhar céanna.

               (5)Is iomchuí an seasamh a bheidh le glacadh thar ceann an Aontais in CCNR a bhunú, ós rud é go bhféadfadh glacadh RPN athbhreithnithe tionchar cinntitheach a bheith aige ar inneachar dhlí an Aontais, eadhon Treoir (AE) 2017/2397.

               (6)Dá bhrí sin, is é an seasamh atá beartaithe ag an Aontas tacú le glacadh leagan den RPN ina bhfuil ceanglais atá comhionann le ceanglais Threoir (AE) 2017/2397, faoi réir na modhnuithe a leagtar amach san Iarscríbhinn.

               (7)Níl an tAontas ina chomhalta de CCNR. Tá seasamh an Aontais le cur in iúl ag Ballstáit an Aontais atá ina gcomhaltaí den CCNR, ag gníomhú dóibh go comhpháirteach,

               TAR ÉIS AN CINNEADH SEO A GHLACADH:

               Airteagal 1

               1.An seasamh a ghlacfar thar ceann an Aontais, i gcás ina nglacfaidh an Lárchoimisiún um Loingseoireacht ar an Réin, trí nós imeachta i scríbhinn, rún lena leasaítear an Rialachán maidir le Pearsanra i mbun Loingseoireachta ar an Réin, is é an seasamh a bheidh ann go gcomhaontófar leagan leasaithe den Rialachán sin a ghlacadh ina bhfuil ceanglais atá comhionann le ceanglais Threoir (AE) 2017/2397, faoi réir na modhnuithe a leagtar amach san Iarscríbhinn.

               Airteagal 2

               2.Déanfaidh Ballstáit an Aontais atá ina gcomhaltaí de CCNR, ag gníomhú go comhpháirteach dóibh, an seasamh dá dtagraítear in Airteagal 1 a chur in iúl.

               Airteagal 3

               Féadfar teacht ar chomhaontú maidir le mionathruithe teicniúla ar na seasaimh dá dtagraítear in Airteagal 1 gan an Chomhairle cinneadh eile a dhéanamh.

               Airteagal 4

               Dírítear an Cinneadh seo chuig na Ballstáit.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Treoir (AE) 2017/2397 ó Pharlaimint na hEorpa agus ón gComhairle an 12 Nollaig 2017 maidir le cáilíochtaí gairmiúla sa loingseoireacht intíre a aithint agus lena n‑aisghairtear Treoracha 91/672/CEE agus 96/50/CE ón gComhairle (IO L 345, 27.12.2017, lch. 53).

                     (2)

                        Féach aithris 4 de Threoir (AE) 2017/2397.

                     (3)

                        Treoir 2008/68/CE ó Pharlaimint na hEorpa agus ón gComhairle an 24 Meán Fómhair 2008 maidir le hiompar intíre earraí contúirteacha (IO L 260, 30.9.2008, lch. 13).

                     (4)

                        Treoir 2005/36/CE ó Pharlaimint na hEorpa agus ón gComhairle an 7 Meán Fómhair 2005 i ndáil le cáilíochtaí gairmiúla a aithint (IO L 255, 30.9.2005, lch. 22).

                     (5)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C‑399/12, ECLI:EU:C:2014:2258, mír 64.

                     (6)

                        Treoir (AE) 2017/2397 ó Pharlaimint na hEorpa agus ón gComhairle an 12 Nollaig 2017 maidir le cáilíochtaí gairmiúla sa loingseoireacht intíre a aithint agus lena n‑aisghairtear Treoracha 91/672/CEE agus 96/50/CE ón gComhairle (IO L 345, 27.12.2017, lch. 53).

    ---documentbreak---

               AN COIMISIÚN EORPACH
            An Bhruiséil,20.6.2022
            COM(2022) 290 final

            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh a bheidh le glacadh thar ceann an Aontais Eorpaigh sa Lárchoimisiún um Loingseoireacht ar an Réin maidir le glacadh an Rialacháin athbhreithnithe maidir le Pearsanra i mbun Loingseoireachta ar an Réin (RPN)

               IARSCRÍBHINN

               Déanfar an dréacht-Rialachán athbhreithnithe maidir le Pearsanra i mbun Loingseoireachta ar an Réin (RPN) a mhodhnú mar a leanas:

               In Airteagal 3.02, cuirtear an méid seo a leanas in ionad mhír 1:

               ‘1.
                     Ar an Réin tá teastais cáilíochta an Aontais, leabhair taifid seirbhíse agus logleabhair bailí de bhua Threoir (AE) 2017/2397, mar aon le teastais cáilíochta, leabhair taifid seirbhíse agus logleabhair de bhua an Rialacháin seo, gan dochar don Treoir sin nuair is infheidhme í, go háirithe Airteagal 10 de.

               I gcomhréir le forálacha an Rialacháin seo agus le forálacha na dTreoracha nuair is infheidhme í, ba cheart a bheith in ann Anan cháilíocht i gcomhair post ar bord atá ag na daoine seo a leanas a fhianú tráth ar bith:

               a)
                     an tiománaí, trí úsáid a bhaint as teastas cáilíochta tiománaí do chineál agus do thoisí an tsoithigh lena mbaineann nó teastas cáilíochta tiománaí de chuid an Aontais, agus i gcás inar gá, na húdaruithe sonracha riachtanacha ag gabháil leis ;

               b)
                     na baill eile den fhoireann, trí úsáid a bhaint as leabhar taifid seirbhíse atá bailí arna eisiúint dóibh agus a bhfuil teastas cáilíochta nó teastas cáilíochta de chuid an Aontais ann;

               c)
                     saineolaithe ar loingseoireacht paisinéirí agus saineolaithe ar ghás nádúrtha leachtaithe, trí theastas cáilíochta nó teastas cáilíochta de chuid an Aontais, chomh maith le hoibrithe éigeandála, iompróirí gaireas análaithe agus an fhoireann slándála ar bord soithí a iompraíonn earraí contúirteacha, trí theastas atá ábhartha do na hoibríochtaí sonracha sin.

               De mhaolú ar fhomhíreanna b) agus c), féadfaidh baill fhoireann na long farraige a bhíonn ag seoladh ar an Réin, cé is moite den tiománaí, a gcáilíocht a fhianú trí theastas arna eisiúint nó arna aithint i gcomhréir le Coinbhinsiún STCW a chur i láthair.’ ;

               In Airteagal 5.01, cuirtear an méid seo a leanas in ionad mhíreanna 3 agus 6:

               ‘3.
                     Tá an t-údarás inniúil freagrach as sonraí ginearálta agus víosaí rialaithe. Chuige sin, beidh sé i dteideal a iarraidh go gcuirfí isteach logleabhair iomlána nó sleachta díobh, nó doiciméid tacaíochta iomchuí eile. Ní fhéadfaidh sé an víosa rialaithe a ghreamú ach amháin do thurais a tharla laistigh de na 15 mhí dheireanacha. Tá an tiománaí freagrach as sonraí sonracha a bhaineann le turais arna ndéanamh a thaifeadadh.’ ;

               ‘6.
                     I gcomhréir le forálacha an Rialacháin seo agus le forálacha Threoir (AE) 2017/2397 nuair is infheidhme í, tá an tiománaí freagrach as sonraí sonracha a bhaineann le turais arna ndéanamh a thaifeadadh. Ní mór don tiománaí an méid seo a leanas a dhéanamh:

               a)
                     gach iontráil a thaifeadadh go rialta sa leabhar taifid seirbhíse i gcomhréir leis na treoracha chun an leabhar taifid seirbhíse atá sna leabhair taifid seirbhíse a choimeád ;

               b)
                     an leabhar taifid seirbhíse a choimeád in áit shábháilte sa chábán stiúrach go dtí deireadh na seirbhíse nó deireadh an chonartha fostaíochta nó aon socrú eile ;

               c)
                     arna iarraidh sin ag an gConraitheoir, déanfaidh sé an leabhar taifid seirbhíse a sheachadadh ar an gConraitheoir gan mhoill agus ag tráth ar bith.’ ;

               In Airteagal 13.01, cuirtear an méid seo a leanas in ionad mhír 1:

               ‘1.
                     Duine ar bith a thiomáineann I gcomhréir le forálacha an Rialacháin seo agus le forálacha Threoir (AE) 2017/2397 nuair is infheidhme í, tá údarú sonrach de dhíth chun soitheach a thiomáint mar phríomhthiománaí freagrach sna cásanna seo a leanas:

               a)
                     loingsíonn sé trí radar ;

               b)
                     loingsíonn sé ar uiscebhealaí a shainaithnítear mar stráicí d’uiscebhealaí intíre lena ngabhann rioscaí sonracha ;

               c)
                     loingsíonn sé ar uiscebhealaí a rangaíodh mar uiscebhealaí intíre de chineál muirí ;

               d)
                     tiomáineann sé soithí a úsáideann gás nádúrtha leachtaithe mar bhreosla, nó

               e)
                     tiomáineann sé conbhuanna móra.’ ;

               In Airteagal 13.02, cuirtear an méid seo a leanas in ionad mhír 1:

               ‘1.
                     Duine ar bith a thiomáineann soitheach agus a loingsíonn  Teastaíonn údarú sonrach chun loingseoireacht radair a dhéanamh dá bhforáiltear sna Rialacháin Phóilíneachta um Loingseoireacht ar an Réin (RPNR) don loingseoireacht radair.’ ;

               In Airteagal 13.03, cuirtear an méid seo a leanas in ionad mhíreanna 1 agus 2:

               ‘1.
                     Duine ar bith a thiomáineann Teastaíonn údarú sonrach chun na críche sin chun soitheach a thiomáint ar uiscebhealach a shainaithnítear mar stráice d’uiscebhealach intíre lena ngabhann rioscaí sonracha de réir bhrí roinn 2 thíos don stráice d’uiscebhealach intíre sin.’ ;

               ‘2.
                     I gcás inar gá sin chun sábháilteacht na loingseoireachta a áirithiú, agus gan dochar do Threoir (AE) 2017/2397 nuair is infheidhme í, féadfaidh Stáit chósta codanna a théann trína gcríoch féin mar stráicí d’uiscebhealaí intíre lena ngabhann rioscaí sonracha a shainaithint, i gcás inar ceann amháin nó níos mó de na cúiseanna seo a leanas atá leis na rioscaí sin:

               a)
                     patrúin srutha agus luas a athraíonn go minic ;

               b)
                     tá saintréithe hidreamoirfeolaíocha ag an uiscebhealach intíre agus ní ann do Sheirbhísí cuí Faisnéise Seolbhealaí maidir leis an uiscebhealach intíre ná do chairteacha oiriúnacha ;

               c)
                     tá rialachán sonrach áitiúil tráchta i bhfeidhm a bhfuil bonn cirt leis mar gheall ar shaintréithe hidreamoirfeolaíocha an uiscebhealaigh intíre; nó

               d)
                     minicíocht ard timpistí ar stráice ar leith den uiscebhealach intíre, mar gheall ar an easpa inniúlachta nach gcumhdaítear le ES-QIN, Cuid I, Caibidil 2.’ ;

               In Airteagal 13.04, cuirtear an méid seo a leanas in ionad mhír 1:

               ‘1.
                     Duine ar bith a thiomáineann Teastaíonn údarú sonrach chun soitheach a thiomáint ar uiscebhealaí intíre chun árthach a oibriú ar uiscebhealaí intíre de chineál muirí.’;

               In Airteagal 13.05, cuirtear an méid seo a leanas in ionad mhír 1:

               ‘1.
                     Duine ar bith a thiomáineann Teastaíonn údarú sonrach chun soitheach a úsáideann gás nádúrtha leachtaithe mar bhreosla a thiomáint chun soithí den chineál sin a thiomáint. Tá teastas cáilíochta comhfhreagrach mar shaineolaí ar ghás nádúrtha leachtaithe ina fhianaise air sin.’ ;

               In Airteagal 13.06, cuirtear an méid seo a leanas in ionad mhír 1:

               ‘1.
                     Duine ar bith a thiomáineann Teastaíonn údarú sonrach chun conbhua mór a thiomáint chun conbhuanna den chineál sin a thiomáint.

               Beidh gach iarratasóir in ann tréimhse loingseoireachta 720 lá ar a laghad a fhianú, lena n-áirítear 540 lá ar a laghad mar thiománaí agus 180 lá ar a laghad ina ndearna sé cinneadh ina aonar maidir le cúrsa agus luas conbhua mhóir.’ ;

               In Airteagal 20.01, cuirtear an méid seo a leanas in ionad mhír 1:

               ‘1.
                     Leabhair taifid seirbhíse a eisíodh nó ar cuireadh síneadh lena mbailíocht i gcomhréir leis na ceanglais is infheidhme go dtí go dtiocfaidh an Rialachán seo i bhfeidhm nó ar cuireadh síneadh lena mbailíocht, leanfaidh siad de bheith bailí a mhéid a chinnfear leis na ceanglais sin go dtí a ndáta éaga tosaigh, ach tráth nach déanaí ná an 17 Eanáir 2032. Tá feidhm ag abairt 1 thuas maidir le leabhair taifid seirbhíse a shainaithníonn CCNR a bheith comhionann.’ ;

               In Airteagal 20.02, cuirtear an méid seo a leanas in ionad mhír 1:

               ‘1.
                     Logleabhair a eisíodh nó ar cuireadh síneadh lena mbailíocht i gcomhréir leis na ceanglais is infheidhme go dtí go dtiocfaidh an Rialachán seo i bhfeidhm nó ar cuireadh síneadh lena mbailíocht, leanfaidh siad de bheith bailí a mhéid a chinnfear leis na ceanglais sin go dtí a ndáta éaga tosaigh, ach tráth nach déanaí ná an 17 Eanáir 2032. Tá feidhm ag abairt 1 thuas maidir le logleabhair a shainaithníonn CCNR a bheith comhionann.’ ;

               In Airteagal 20.03, cuirtear an méid seo a leanas in ionad mhír 1:

               ‘1.
                     Paitinní móra nó beaga maidir leis an Réin a eisíodh nó ar cuireadh síneadh lena mbailíocht i gcomhréir leis na ceanglais is infheidhme go dtí go dtiocfaidh an Rialachán seo i bhfeidhm nó ar cuireadh síneadh lena mbailíocht, leanfaidh siad de bheith bailí a mhéid a chinnfear leis na ceanglais sin go dtí a ndáta éaga tosaigh, ach tráth nach déanaí ná an 17 Eanáir 2032.’ ;

               In Airteagal 20.08, cuirtear an méid seo a leanas in ionad mhír 1:

               Féadfaidh baill foirne de shoithí farraige atá i mbun loingseoireachta ar an Réin a n-inniúlacht a fhianú trí bhíthin teastas arna eisiúint nó arna aithint i gcomhréir le Coinbhinsiún STCW. Ní bheidh feidhm ag an méid sin maidir leis an tiománaí ach go dtí an 17 Eanáir 2038 agus ar choinníoll go ndéantar an ghníomhaíocht loingseoireachta intíre ag tús nó ag deireadh turais iompair mhuirí.’.


               AN COIMISIÚN EORPACH
            An Bhruiséil,20.6.2022
            COM(2022) 306 final
            2022/0198(NLE)

            Togra le haghaidh
            CINNEADH ÓN gCOMHAIRLE
            maidir le leithdháileadh cistí saortha ó thionscadail faoin 10ú agus faoin 11ú Ciste Eorpach Forbraíochta chun críche gníomhaíochtaí maoinithe lena dtugtar aghaidh ar ghéarchéim na slándála bia agus ar an turraing eacnamaíoch i dtíortha san Afraic, i Muir Chairib agus san Aigéan Ciúin (ACC) tar éis chogadh foghach na Rúise in aghaidh na hÚcráine

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               Tá staid na slándála bia ar domhan ag dul in olcas go tapa agus tá na tíortha is lú forbairt agus tríú tíortha ísealioncaim a bhfuil easpa bia orthu i measc na dtíortha a bhfuil difear á dhéanamh dóibh.

               Roimh an ngéarú ar an neamhshlándáil bia ar fud an domhain mar thoradh ar chogadh foghach na Rúise in aghaidh na hÚcráine, bhí beagnach 193 mhilliún duine (beagnach 40 milliún duine níos mó ná an bhliain roimhe sin) i 53 thír/chríoch thíos go mór leis an neamhshlándáil bia agus bhí cabhair phráinneach de dhíth orthu. Mar thoradh ar chogadh foghach na Rúise in aghaidh na hÚcráine, tá laghdú suntasach tagtha ar sholáthar grán le margaí domhanda toisc go bhfuil bealaí na Mara Duibhe blocáilte, agus toisc go ndearnadh ionsaí d’aon ghnó ar stóir ghráin. Tá praghsanna domhanda bia ag ardú go tapa agus tá siad ar an leibhéal is airde le tríocha bliain anuas. Cuireann an méadú ar phraghsanna fuinnimh le praghsanna na n‑ionchur talmhaíochta (leasacháin go háirithe), an iompair agus, i ndeireadh na dála, an bhia. Tá an t‑ionchas maicreacnamaíoch ag dul in olcas mar gheall ar na harduithe sin ar phraghsanna i gcomhthéacs inar laghdaíodh an spás fioscach cheana féin le paindéim COVID-19. Mar thoradh air sin, d’fhéadfadh méadú eile teacht ar líon na dtíortha atá anásta de bharr fiachais agus/nó atá i ngéarchéimeanna maidir le comhardú na n‑íocaíochtaí. Tá an staid i réigiúin leochaileacha ag éirí níos measa mar thoradh ar choinbhleachtaí agus triomaigh. Is iad na tíortha is lú forbairt agus na tíortha ísealioncaim na tíortha is leochailí. Mar a chonacthas le héirithe amach le blianta beaga anuas, is minic gurb í turraing i bpraghsanna bia is cúis le héagobhsaíocht agus le coinbhleacht.

               Sna Conclúidí ón gComhairle Eorpach an 24-25 Márta
                  1
               , inar iarr sí ar an gCoimisiún tús áite a thabhairt don obair ar an tslándáil bia agus ar an inacmhainneacht bia ar fud an domhain, go háirithe trí thacú leis an tslándáil bia agus leis an talmhaíocht san Úcráin agus sna tríú tíortha is leochailí agus is neamhchosanta, cuirtear i dtábhacht an phráinn pholaitiúil chun tacú leis na tíortha is neamhchosanta. Ina dhiaidh sin, sna Conclúidí uaithi an 30-31 Bealtaine 2022
                  2
               , d’iarr an Chomhairle Eorpach ar an gCoimisiún féachaint an bhféadfaí cúlchistí ón gCiste Eorpach Forbraíochta a shlógadh chun tacú leis na tíortha comhpháirtíochta is mó atá buailte. Tá na cistí faoi cholún geografach na hIonstraime um Chomharsanacht, Forbairt agus Comhar Idirnáisiúnta - an Eoraip Dhomhanda
                  3
                clársceidealaithe go hiomlán agus tá thart ar EUR 3 bhilliún dírithe cheana féin ar chláir thalmhaíochta, chothaithe, uisce agus shláintíochta. Ina theannta sin, leithdháileadh tuairim is EUR 520 milliún in 2022 ar thíortha san Afraic, i Muir Chairib agus san Aigéan Ciúin (ACC) faoin mbuiséad maidir le cabhair dhaonnúil, agus tá aghaidh á tabhairt ar neamhshlándáil bia agus ar riachtanais ghaolmhara le cuid mhór den bhuiséad sin. Mar sin féin, i bhfianaise mhéid na riachtanas agus na n‑iarmhairtí féideartha, ba cheart maoiniú breise a shlógadh chun tacú le tíortha comhpháirtíochta. Tá infhaighteachtaí faoi bhuiséad an Aontais an‑teoranta (úsáidfear an cúlchiste um dhúshláin agus tosaíochtaí atá ag teacht chun cinn den Ionstraim um Chomharsanacht, Forbairt agus Comhar Idirnáisiúnta - an Eoraip Dhomhanda ina iomláine in 2022 chun freagairt do thosaíochtaí práinneacha eile agus táthar ar tí buiséad tosaigh 2022 maidir le cabhair dhaonnúil a chur chun feidhme go hiomlán le haghaidh na slándála bia agus na riachtanas gaolmhar i dtíortha ACC a sainaithníodh sular roimh thús chogadh foghach na Rúise san Úcráin), agus i bhfianaise an tionchair i dtíortha comhpháirtíochta ACC éagsúla, trí chistí saortha ón 10ú agus ón 11ú Ciste Eorpach Forbraíochta (CEF) a shlógadh, d’fhéadfadh an tAontas agus a Bhallstáit a bheith in ann cur lena dtacaíocht agus rannchuidiú leis na hiarrachtaí chun aghaidh a thabhairt ar ghéarchéim na slándála bia atá níos measa mar gheall ar chogadh foghach na Rúise in aghaidh na hÚcráine, trí chur chuige Fhoireann na hEorpa.

               Is é is cuspóir don togra seo le haghaidh cinneadh ón gComhairle údarú na Comhairle a fháil chun cistí saortha ón 10ú agus ón 11ú CEF a úsáid chun gníomhaíochtaí a mhaoiniú lena dtugtar aghaidh ar ghéarchéim na slándála bia agus ar an turraing eacnamaíoch i dtíortha ACC tar éis chogadh foghach na Rúise in aghaidh na hÚcráine le méid suas le EUR 600 000 000, agus EUR 488 000 000 de sin ag teacht as an 10ú CEF agus EUR 112 000 000 ag teacht as an 11ú CEF.

               As na cistí sin, rannchuideoidh suas le EUR 582 000 000 le gníomhaíochtaí a mhaoiniú agus cumhdóidh suas le EUR 18 000 000 an caiteachas tacaíochta arna thabhú ag an gCoimisiún.

               Úsáidfear na cistí sin chun tairbhe na dtíortha comhpháirtíochta is mó atá buailte, agus tabharfar aird ar leith ar na tíortha is leochailí agus is neamhchosanta, go háirithe chun an méid seo a leanas a sholáthar:

               ·tacaíocht mhaicreacnamaíoch (EUR 100 milliún);

               ·tacaíocht do tháirgeadh bia agus d’athléimneacht na gcóras bia (EUR 350 milliún);

               ·cabhair dhaonnúil (EUR 150 milliún).

               A mhéid a bhaineann leis an tacaíocht don táirgeadh bia agus d’athléimneacht na gcóras bia, tacóidh an tAontas le hinfheistíochtaí in acmhainneachtaí táirgeachta áitiúla mar chuid de chórais inbhuanaithe uisceacha agus agraibhia, bunaithe ar chineálacha cur chuige agrai-éiceolaíocha, lena n‑áirítear luachshlabhraí talmhaíochta agus táirgeadh bia a éagsúlú. D’fhéadfaí na critéir seo a leanas a úsáid chun an chabhair a dhíriú ar thíortha roghnaithe:

               ·Leibhéil (leibhéil atá ag dul i méid) na gcomhpháirtithe maidir le neamhshlándáil bia agus míchothú;

               ·Neamhchosaint na gcomhpháirtithe ar iarmhairtí ionsaí na Rúise in aghaidh na hÚcráine, bunaithe go háirithe ar a sciar d’allmhairí bia ina OTI;

               ·Leochaileachtaí maicreacnamaíocha na gcomhpháirtithe, arbh fhéidir iad a bhunú ar bhonn a gcóimheas fiachais‑OTI, cúlchistí idirnáisiúnta/míonna an chumhdaigh allmhairí agus rátáil Anailíse ar Inbhuanaitheacht an Fhiachais;

               ·Tionchar féideartha an chistithe ón Aontas i dtíortha comhpháirtíochta nó i réigiúin chomhpháirtíochta, arna mheasúnú go háirithe tríd an raon feidhme chun cur le hidirghabhálacha ábhartha lena gcuirtear feabhas ar an táirgeacht agus ar an athléimneacht.

               Tacóidh gníomhaíochtaí a mhaoinítear faoin togra seo le Freagairt Dhomhanda an Aontais ar an tSlándáil Bia, a forbraíodh tar éis iarraidh a fháil ón gComhairle Eorpach
                  4
               . Áirítear leis an bhFreagairt gníomhaíochtaí láithreacha agus meántéarmacha chun a léiriú do chomhpháirtithe ar fud an domhain go bhfuil tacaíocht chomhtháite, chuimsitheach agus ghasta á soláthar ag an Aontas chun aghaidh a thabhairt ar thionchar an chogaidh orthu. Le Freagairt Dhomhanda an Aontais ar an tSlándáil Bia, cuirtear na sraitheanna éagsúla gníomhaíochta i bhfeidhm – mar a fhoráiltear faoi FARM agus faoi Chomhaontas Domhanda G7 agus soláthraítear an tacaíocht is gá don Ghrúpa Freagartha um Ghéarchéimeanna de chuid na Náisiún Aontaithe.

               •Comhsheasmhacht le forálacha beartais atá sa réimse beartais cheana

                  Tá an tAontas tiomanta don Sprioc Forbartha Inbhuanaithe (SDG) maidir le ‘díothú an ocrais’ (SGD2) a bhaint amach agus tá sé ag obair le comhpháirtithe chun dlús a chur le chéile le tacaíocht chun deireadh a chur leis an ocras, slándáil bia agus cothú feabhsaithe a bhaint amach, agus talmhaíocht inbhuanaithe a chur chun cinn. Déantar an méid sin a athdhearbhú sa Chomhdhearcadh Eorpach maidir le Forbairt
                     5
                  . Tá forbairt talmhaíochta agus tuaithe ríthábhachtach chun an bhochtaineacht a laghdú, borradh a chur faoin tslándáil bia agus cothaithe, fás eacnamaíoch a spreagadh, agus an comhshaol a chosaint, i gcomhthéacs an athraithe aeráide. Is féidir ról tábhachtach a bheith acu freisin maidir le comhionannas inscne a chur chun cinn agus mná agus cailíní a chumhachtú. Le cur chuige an Aontais maidir le SDG2 a bhaint amach, dírítear ar an méid seo a leanas: gníomhú chun feabhas a chur ar athléimneacht na ndaoine is leochailí in aghaidh géarchéimeanna bia, an míchothú a chomhrac agus cuidiú le sláinte cothúcháin agus folláine a chinntiú don ghlúin atá ann faoi láthair agus do na glúine atá le teacht agus infheistíochtaí freagracha a spreagadh agus tacú leis an nuálaíocht i gcórais talmhaíochta agus bhia.

                  Is éard atá i gceist le dul chun cinn a dhéanamh maidir le SDG2 go gcaithfear dul chun cinn a dhéanamh ar bhealach trasearnála i dtaca le roinnt Spriocanna Forbartha Inbhuanaithe eile. Trí chuir chuige an chumarphointe a ghlacadh, ar cuir chuige iad lena ndéantar talamh (SDG15), uisce (SDG6) agus fuinneamh inbhuanaithe (SDG7) a nascadh le bia, le bainistíocht acmhainní nádúrtha a shineirgiú, leis an talmhaíocht agus an t‑athrú aeráide (SDG13) nó ‘daonnúlacht’, ‘forbairt’ agus ‘coinbhleacht/síocháin’ a cheangail, neartaítear cuir chuige iomlánacha den chineál sin.

                  Spreagfar freagairt an Aontais ar ghéarchéim na slándála bia leis an gComhaontú Glas
                     6
                   agus leis na Straitéisí ‘ón bhFeirm go dtí an Forc’
                     7
                  , agus tógfar ar an gcur chuige maidir leis an gcumharpointe idir an daonnúlacht, an fhorbairt agus an tsíocháin. Tabharfar tacaíocht do thíortha a bhfuil dúshláin mhóra maidir leis an tslándáil bia rompu, do thíortha a ndéanann cogadh foghach na Rúise in aghaidh na hÚcráine difear diúltach dóibh agus do thíortha atá leochaileach ó thaobh na macraieacnamaíochta de agus nach bhfuil mórán maolán acu, nó nach bhfuil maolán ar bith acu, chun an staid a sheasamh.

                  Úsáidfear na cistí sin i gcomhréir leis na rialacha agus na nósanna imeachta is infheidhme maidir leis an 11ú CEF. Treiseoidh siad go háirithe gníomhaíochtaí atá ar siúl nó gníomhaíochtaí nua lena dtabharfar aghaidh ar shaincheisteanna slándála bia i dtíortha ACC. Beidh cistí atá saortha ó na gníomhaíochtaí a mhaoineofar tar éis an Chinnidh seo fós ina n‑acmhainn den CEF tionscnaimh.

               •Comhsheasmhacht le beartais eile de chuid an Aontais

                  Úsáidfear na gníomhaíochtaí a mhaoinítear faoi na cistí sin i gcomhsheasmhacht agus i gcomhlántacht iomlán le gníomhaíochtaí eile i réimse na slándála bia, go háirithe gníomhaíochtaí a bhaineann leis an gcabhair dhaonnúil chomh maith le gníomhaíochtaí leanúnacha ón 11ú CEF agus gníomhaíochtaí a mhaoinítear faoin Ionstraim um Chomharsanacht, Forbairt agus Comhar Idirnáisiúnta-an Eoraip Dhomhanda. Cuirfear an chomhpháirt maidir le táirgeadh bia agus athléimneacht na gcóras bia chun feidhme go háirithe trí chur leis na gníomhaíochtaí atá ann cheana.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Airteagal 1(4) agus (5) den 11ú Comhaontú Inmheánach CEF
                     8
                  .

                  Is leis an 11ú Comhaontú Inmheánach CEF a bhunaítear CEF agus foráiltear leis go bhféadfaí cistí saortha a úsáid, má chinneann an Chomhairle amhlaidh d’aon toil
                     9
                  .

               •An rogha ionstraime

               Ba é CEF an phríomhfhoinse cistiúcháin do thíortha ACC go dtí deireadh 2020 agus maoiníodh roinnt gníomhaíochtaí leanúnacha a thugann aghaidh ar an tslándáil bia le cistí CEF.

               Faoi Chreat Airgeadais Ilbhliantúil 2021-2027, maoinítear comhar le tíortha ACC ó bhuiséad an Aontais tríd an Ionstraim um Chomharsanacht, Forbairt agus Comhar Idirnáisiúnta-an Eoraip Dhomhanda.

               I bhfianaise líon na riachtanas geopholaitiúil práinneach i gcomhthéacs lamháil theoranta inlíochta chun cistiú breise a shlógadh laistigh de bhuiséad an Aontais, meastar gurb é an bealach is éifeachtaí chun dlús a chur le gníomhaíocht an Aontais mar fhreagairt ar an ngéarchéim bhia úsáid a bhaint as cistí saortha ón 10ú agus ón 11ú CEF, agus rialacha agus nósanna imeachta CEF á n‑úsáid ag an am céanna.

               I gcomhréir le hAirteagal 1(4) agus (5) den 11ú Comhaontú Inmheánach CEF, cinneann an Chomhairle ar thogra ón gCoimisiún.

               3.IMPLEACHTAÍ BUISÉADACHA

                  Níl aon impleacht bhuiséadach ar bhuiséad an Aontais. Níl CEF ina chuid de bhuiséad AE.

               4.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  I dtaca le socruithe faireacháin, meastóireachta agus tuairiscithe, is éard atá iontu na socruithe is infheidhme maidir leis an 11ú CEF agus na socruithe dá bhforáiltear sna gníomhartha cur chun feidhme ábhartha.

               •Míniúchán mionsonraithe ar fhorálacha sonracha an togra

                  Le hAirteagal 1(1) den togra, foráiltear go leithdháilfear cistí saortha suas le huasmhéid EUR 600 000 000 ó thionscadal faoin 10ú agus faoin 11ú CEF chun críche gníomhaíochtaí maoinithe lena dtabharfar aghaidh ar ghéarchéim na slándála bia.

                  Le hAirteagal 1(2), foráiltear go leithdháilfear uasmhéid EUR 18 000 000 den mhéid faoi mhír (1) ar an gCoimisiún le haghaidh caiteachas tacaíochta chun na costais dá bhforáiltear in Airteagal 6 den 11ú Comhaontú Inmheánach CEF a chumhdach. Ríomhtar é sin trí chóimheas (3 %) a úsáid faoin gcóimheas dá bhforáiltear do bhainistíocht chistí an 11ú CEF in Airteagal 1(2) (a) den 11ú Chomhaontú Inmheánach CEF (3.45 %).

                  Foráiltear le hAirteagal 1(3) go mbeidh feidhm ag rialacha an 11ú CEF mar a leagtar amach sna Rialacháin Cur Chun Feidhme agus Airgeadais
                     10
                  .

                  Déantar foráil le hAirteagal 2 maidir le dáta teacht i bhfeidhm an chinnidh.

               2022/0198 (NLE)

               Togra le haghaidh

               CINNEADH ÓN gCOMHAIRLE

               maidir le leithdháileadh cistí saortha ó thionscadail faoin 10ú agus faoin 11ú Ciste Eorpach Forbraíochta chun críche gníomhaíochtaí maoinithe lena dtugtar aghaidh ar ghéarchéim na slándála bia agus ar an turraing eacnamaíoch i dtíortha san Afraic, i Muir Chairib agus san Aigéan Ciúin (ACC) tar éis chogadh foghach na Rúise in aghaidh na hÚcráine

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh,

               Ag féachaint don Chomhaontú Inmheánach idir Ionadaithe Rialtais Bhallstáit an Aontais Eorpaigh, ag teacht le chéile dóibh i dtionól na Comhairle, maidir le cabhair ón Aontas Eorpach a mhaoiniú faoin gcreat airgeadais ilbhliantúil don tréimhse 2014 go 2020, i gcomhréir le Comhaontú Comhpháirtíochta ACC-AE, agus maidir le cúnamh airgeadais a leithdháileadh ar na Tíortha agus na Críocha Thar Lear a bhfuil feidhm ag Cuid a Ceathair den Chonradh ar Fheidhmiú an Aontais Eorpaigh maidir leo(
                  11
               ) (an Comhaontú Inmheánach), agus go háirithe Airteagail 1 (4) agus (5) de,,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tar éis chogadh foghach na Rúise in aghaidh na hÚcráine, tá staid na slándála bia ar domhan ag dul in olcas go tapa agus tá na tíortha is lú forbairt agus tríú tíortha ísealioncaim a bhfuil easpa bia orthu i measc na dtíortha a bhfuil difear á dhéanamh dóibh.

               (2)Tá EUR 3 bhilliún clársceidealaithe cheana féin faoi cholún geografach na hIonstraime um Chomharsanacht, Forbairt agus Comhar Idirnáisiúnta - an Eoraip Dhomhanda
                  12
               . As an méid sin, tá EUR 2.3 billiún clársceidealaithe i dtíortha ACC chun gníomhaíochtaí talmhaíochta, cothaithe, uisce agus sláintíochta a mhaoiniú idir 2021 agus 2024. I bhfianaise mhéid na riachtanas agus na n‑iarmhairtí a bhfuil coinne leo, ba cheart acmhainní breise a shlógadh chun tacú leis na tíortha comhpháirtíochta is mó a ndéantar difear dóibh.

               (3)Tá an tAontas ar tí an buiséad tosaigh maidir le cabhair dhaonnúil a chur chun feidhme go hiomlán le haghaidh na slándála bia agus na riachtanas gaolmhar i dtíortha ACC a sainaithníodh roimh thús chogadh foghach na Rúise san Úcráin. I bhfianaise drochstaid eisceachtúil na slándála bia i dtíortha ACC, ní mór na cistí sin a chomhlánú le hacmhainní iomchuí chun freagairt don ghéarú breise ar na riachtanais dhaonnúla agus chun leanúnachas an chomhair a áirithiú ó dhálaí géarchéime go dálaí seasta le haghaidh forbartha.

               (4)Sna Conclúidí uaithi an 24-25 Márta 2022, d’iarr an Chomhairle Eorpach ar an gCoimisiún tús áite a thabhairt don obair ar an tslándáil bia agus ar an inacmhainneacht bia ar fud an domhain, go háirithe trí thacú leis an tslándáil bia agus leis an talmhaíocht san Úcráin agus sna tríú tíortha is leochailí agus is neamhchosanta.

               (5)Sna Conclúidí uaithi an 30-31 Bealtaine 2022, d’iarr an Chomhairle Eorpach ar an gCoimisiún féachaint an bhféadfaí cúlchistí ón gCiste Eorpach Forbraíochta a shlógadh chun tacú leis na tíortha comhpháirtíochta is mó atá buailte.

               (6)I bhfianaise an tionchair shuntasaigh ar thíortha comhpháirtíochta ACC, trí chistí saortha ón 10ú agus ón 11ú Ciste Eorpach Forbraíochta a shlógadh, ba cheart go gcuirfí ar a gcumas don Aontas agus dá Bhallstáit dlús a chur lena bhfreagairt ar an ngéarchéim.

               (7)Ba cheart do na cistí sin gníomhaíochtaí a mhaoiniú d’fhonn tacaíocht a thabhairt do tháirgeadh bia agus d’athléimneacht na gcóras bia, cabhair dhaonnúil, agus tacaíocht mhaicreacnamaíoch, lena n‑áirítear caiteachas tacaíochta dá dtagraítear in Airteagal 6 den Chomhaontú Inmheánach.

               (8)De bhun Airteagal 153 den Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach(
                  13
               ), ní dhéanfar sciar na Ríochta Aontaithe de na cistí sin a athúsáid.

               (9)Ba cheart na cistí a úsáid i gcomhréir leis na rialacha agus na nósanna imeachta is infheidhme maidir leis an 11ú CEF, mar a leagtar amach i Rialachán (AE) 2015/322 ón gComhairle an 2 Márta 2015 maidir leis an 11ú Ciste Eorpach Forbraíochta a chur chun feidhme, agus i Rialachán (AE) 2018/1877 ón gComhairle an 26 Samhain 2018 maidir leis an rialachán airgeadais is infheidhme maidir leis an 11ú Ciste Eorpach Forbraíochta,

               TAR ÉIS AN CINNEADH SEO A GHLACADH:

               Airteagal 1

               Déanfar méid suas le EUR 600 000 000 ó na cistí saortha ó thionscadail faoin 10ú agus faoin 11ú Ciste Eorpach Forbraíochta a leithdháileadh chun críche gníomhaíochtaí maoinithe lena dtugtar aghaidh ar ghéarchéim na slándála bia agus ar an turraing eacnamaíoch i dtíortha ACC tar éis chogadh foghach na Rúise in aghaidh na hÚcráine.

               As an méid sin, déanfar suas le EUR 18 000 000 a leithdháileadh le haghaidh caiteachas tacaíochta arna thabhú ag an gCoimisiún.

               Ba cheart na cistí sin a úsáid le haghaidh gealltanais airgeadais i gcomhréir leis na rialacha agus na nósanna imeachta is infheidhme maidir leis an 11ú Ciste Eorpach Forbraíochta, mar a leagtar amach i Rialachán (AE) 2015/322 ón gComhairle an 2 Márta 2015 maidir leis an 11ú Ciste Eorpach Forbraíochta a chur chun feidhme, agus i Rialachán (AE) 2018/1877 ón gComhairle an 26 Samhain 2018 maidir leis an rialachán airgeadais is infheidhme maidir leis an 11ú Ciste Eorpach Forbraíochta.

               Airteagal 2

               Tiocfaidh an Cinneadh seo i bhfeidhm an lá tar éis an lae a ghlacfar é.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Conclúidí ón gComhairle Eorpach an 23-24 Márta 2022 (EUCO 1/22).

                     (2)

                        Conclúidí ón gComhairle Eorpach an 30-31 Bealtaine 2022 (EUCO 21/22).

                     (3)

                        IO L 209, 14.6.2021, lgh. 1-78.

                     (4)

                        Conclúidí ón gComhairle Eorpach an 23-24 Márta 2022 (EUCO 1/22).

                     (5)

                        An Comhdhearcadh nua Eorpach maidir le Forbairt, ‘Our world, our dignity, our future’ [Ár Saol, Ár nDínit, Ár dTodhchaí] – Ráiteas Comhpháirteach ón gComhairle agus ó Ionadaithe Rialtais na mBallstát ag teacht le chéile dóibh i dtionól na Comhairle, ó Pharlaimint na hEorpa agus ón gCoimisiún Eorpach, 2017( IO C 210, 30.6.2017).

                     (6)

                        Teachtaireacht ón gCoimisiún Eorpach chuig Parlaimint na hEorpa, chuig Comhairle na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún ‘An Comhaontú Glas don Eoraip’ an 11 Nollaig 2019, COM(2019) 640 final.

                     (7)

                        Teachtaireacht ón gCoimisiún Eorpach chuig Parlaimint na hEorpa, chuig Comhairle na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún ‘Straitéis ón bhFeirm go dtí an Forc le haghaidh córas bia atá cothrom, sláintiúil agus neamhdhíobhálach don chomhshaol’ an 20 Bealtaine 2020, COM(2020) 381 final.

                     (8)

                        Comhaontú Inmheánach idir Ionadaithe Rialtais Bhallstáit an Aontais Eorpaigh, ag teacht le chéile dóibh i dtionól na Comhairle, maidir le cabhair ón Aontas Eorpach a mhaoiniú faoin gcreat airgeadais ilbhliantúil don tréimhse 2014 go 2020, i gcomhréir le Comhaontú Comhpháirtíochta ACC-AE, agus maidir le cúnamh airgeadais a leithdháileadh do na Tíortha agus Críocha Thar Lear a bhfuil feidhm ag Cuid a Ceathair den Chomhaontú ar Fheidhmiú an Aontais Eorpaigh maidir leo (IO L 210, 6.8.2013, lch. 1).

                     (9)

                        Airteagal 1(4) agus (5) den 11ú Comhaontú Inmheánach CEF agus Airteagal 55 de Rialachán (AE) 2018/1877 ón gComhairle an 26 Samhain 2018 maidir leis an rialachán airgeadais is infheidhme maidir leis an 11ú Ciste Eorpach Forbraíochta.

                     (10)

                        Rialachán (AE) 2015/322 ón gComhairle an 2 Márta 2015 maidir le cur chun feidhme an 11ú Ciste Eorpach Forbraíochta (IO L 58, 3.3.2015, lgh. 1–16) agus Rialachán (AE) 2018/1877 ón gComhairle an 26 Samhain 2018 maidir leis an rialachán airgeadais is infheidhme i leith an 11ú Ciste Eorpach Forbraíochta (IO L 307, 3.12.2018, lgh. 1–21).

                     (11)

                        IO L 210, 6.8.2013, lch. 1.

                     (12)

                        IO L 209, 14.6.2021, lgh. 1–78.

                     (13)

                        IO L 29, 31.1.2020, lch. 7.